藍理

藍理  ， 字義山 ， 畬族 ， 福建漳浦赤嶺人 ， 清朝初年將領 。 藍理自幼習武 ， 身手矯捷 ， 力大無比 。 康熙二十一年 ， 福建水師提督施琅徵臺 ， 知藍理英勇 ， 奏署右營遊擊領舟師 。 施琅以藍理爲前鋒 ， 弟藍瑤 、 藍瑗 、 藍珠一同從軍 。 鄭克塽遣劉國軒守澎湖 ， 令曾遂等率衆數萬迎敵 。 藍理督兵迎戰 ， 受傷腹破腸流 ， 藍理不顧傷痛 ， 令族人將腸捧回腹內 ， 堅持指揮 。 臺灣平定後 ， 敘功 ， 仍授參將 ， 加左都督 ， 康熙帝贊其 「 勇壯無敵 」 。 未幾 ， 丁父憂 。 二十六年 ， 授陝西神木營副將 。 不久 ， 擢宣化鎮總兵 ， 掛鎮朔將軍印 。 二十九年 ， 移定海鎮總兵 。 四十二年 ， 復移天津鎮總兵 。 四十五年 ， 擢福建陸路提督 。 四十七年 ， 丁母憂 ， 命在任守制 。 五十四年 ， 賜總兵銜 ， 從都統穆爾賽協理北路軍務 。 五十七年 ， 以病回京 。 五十八年 ， 卒 。